b'\n_START_ARTICLE_\nElskede, hvem er du\n_START_PARAGRAPH_\n\xc2\xabElskede, hvem er du\xc2\xbb er en roman av Margit Sandemo fra 1974, som originalt hadde tittelen \xc2\xabLiljeg\xc3\xa5rdens hemmelighet\xc2\xbb. Den har blitt utgitt i flere ukeblader i Norden, foruten ogs\xc3\xa5 i bokform. Camilla vokste opp som n\xc3\xa6rmeste nabo til Liljeg\xc3\xa5rden, sammen med sin far, og var lekekamerat til de fire br\xc3\xb8drene Franck p\xc3\xa5 Liljeg\xc3\xa5rden. 16 \xc3\xa5r gammel ble hun bannlyst fra stedet, n\xc3\xa5r hennes far svindlet Franckbr\xc3\xb8drenes far for mange penger. 8 \xc3\xa5r etterp\xc3\xa5 kommer hun tilbake til Liljeg\xc3\xa5rden, denne gangen som vikarierende sekret\xc3\xa6r for eldstebroren Gregs advokatfirma. Camilla tenker at alt gjemt er glemt, men oppdager til sin forskrekkelse at tilstandene er som f\xc3\xb8r p\xc3\xa5 Liljeg\xc3\xa5rden, og at til og med en av br\xc3\xb8drene er ute etter hennes liv. Men hun opplever ogs\xc3\xa5 kj\xc3\xa6rligheten, og i l\xc3\xb8pet av to sm\xc3\xa5 uker avsl\xc3\xb8res det hvem som er vennen, svindleren, forf\xc3\xb8reren og tilintetgj\xc3\xb8reren. Boken ble utgitt som nr 15 i serien \xc2\xabMargit Sandemos beste f\xc3\xb8ljetonger\xc2\xbb.'